Alison Pillová

Alison Pillová (* 27. november 1985, Toronto, Ontário, Kanada) je kanadská herečka, známa z televízneho seriálu The Newsroom (20122014) a Star Trek: Picard (20202022).

 Detstvo a mladosť 
Pillová sa narodila v Toronte, v provincii Ontário v Kanade. Jej otec je Estónec. Pillová navštevovala Vaughan Road Academy v rámci programu Interact, ktorý bol určený na štúdium tanca, hudby, atletiky a divadla.

 Kariéra 
Pillová sa rozhodla, že sa stane herečkou už v detstve. Najskôr účinkovala v zbore Toronto Children’s Chorus, kde dostala úlohu rozprávačky. Krátko nato začala hrať menšie televízne úlohy – objavila sa v seriáloch, televíznych filmoch aj v dabingu. Do štrnástich rokov už mala za sebou niekoľko televíznych filmov aj prvé kino projekty.

V roku 2000 získala menšiu rolu vo filme Vynechané stránky, po boku hercov ako Jennifer Jason Leigh, Mischa Barton, Drew Barrymore a Peggy Lipton. V rovnakom roku stvárnila dcéru Farrah Fawcett v televíznom filme Baby. Za film Lovec dinosaurov získala cenu za najlepšiu detskú herečku.

Výraznejšie na seba upozornila v roku 2003 vo filme Večera s April po boku Katie Holmes. O rok neskôr si zahrala v komédii Spoveď kráľovnej strednej školy.

Okrem filmu sa začala venovať aj divadlu. V roku 2006 debutovala na Broadwayi v hre Martina McDonagha The Lieutenant of Inishmore, za ktorú získala nomináciu na cenu Tony. Popri tom účinkovala v televízii a ďalších divadelných predstaveniach. Po skončení strednej školy sa presťahovala do New Yorku, kde kombinovala filmovú a divadelnú kariéru. Divadelní kritici si všimli jej schopnosť spájať krehkosť s intenzitou, vďaka čomu získala viacero nominácií na divadelné ceny.
vľavo|náhľad|Pillová v roku 2013.
V roku 2007 si zahrala v oscarom oceňovanom filme Milk. O rok neskôr sa objavila v druhej sérii televízneho seriáli In Treatment. Na Broadwayi účinkovala v obnovených inscenáciách The Miracle Worker (2010) a The House of Blue Leaves (2011), za ktoré získala veľmi pozitívne recenzie.

V roku 2011 bola obsadená do filmu Polnoc v Paríži, kde si zahrala po boku hercov ako Owen Wilson, Michael Sheen, Carla Bruni, Tom Hiddleston a Rachel McAdams. Film režíroval Woody Allen, pričom v produkcii Allena si zahrala aj vo filme Do Ríma s láskou z roku 2012.

V rokoch 2012 až 2014 účinkovala v televíznom seriáli Newsroom. V roku 2016 si zahrala vedľajšiu postavu vo filme Prípad Sloane.

V roku 2017 sa pripojila k hereckému obsadeniu televízneho seriáli American Horror Story:Cult. V prvých dvoch sériách Star Trek: Picard (2020 – 2022) stvárnila doktorku Agnes Jurati.

Na divadelnú scénu sa vrátila v roku 2024, keď na Broadwayi zažiarila ako Sonja v Čechovovej hre Ujo Váňa, kde ju kritici vyzdvihli ako hlavnú hviezdu predstavenia.

 Súkromný život 
Pillová bola v rokoch 2011 – 2013 zasnúbená s hercom Jayom Baruchelom, ktorý ich zásnuby verejne oznámil počas ďakovnej reči na odovzdávaní cien Genie Awards. Ich rozchod naznačil Baruchel vo februári 2013 na Twitteri.

V máji 2015 sa Pillová vydala za herca Joshuu Leonarda. V novembri 2016, sa im narodila dcéra.

 Iné projekty 

 Externé odkazy 



 Zdroj 

Kategória:Kanadské divadelné herečky
Kategória:Kanadské dabingové herečky
Kategória:Kanadské filmové herečky
Kategória:Kanadské televízne herečky
Kategória:Detskí herci
Kategória:Osobnosti z Toronta